MEKSA Ɛebdelqader d anaẓur gar yimezwura i d- yuwin amaynut di ccna n teqbaylit, ama di talɣa-s ama deg yisetal-ines, yeskan-d di tezlatin-is laṣel n leqbayel, yarnu yettḥarab ɣef yizarfan n wumdan d tɣarma. MEKSA yerra lwelha-s ɣer waṭas n yisental icudden ɣer tmetti, idles, amezruy,d tmagit n leqbayel.Ɣef wannect-a i d-tettawi taɣult-nteɣ. MEKSA yefka-as azal d ameqqran i yidles amaziɣ, annect-a yesban-it-id di kra n tezlatin am: “Anẓar”, “Tafsut”, “Timecreṭ”…atg. Ma yella deg umezruy d tmagit yerra tajmilt i yigelliden n yimaziɣen am: “Massnisa”. MEKSA yesɛa amecwar deg ccna-ines. Rnu ulac inadiyen fell-as; ala yiwen deg taɣult n tsekla.